text: сәбит бексейітов 1950 жылы 20 ақпанда қарағанды облысы, жаңаарқа ауданының атасу кентінде туған. 1972 жылы қарағанды мемлекеттік университетінің филология факультетін тамамдаған. фото сабита бексеитова «орталық қазақстан» газетінде әдеби қызметкер болып еңбек жолын бастаған. бұқаралық ақпарат құралдарында, қарағанды радиосында, ақмола, қарағанды облыстық және аудандық газеттерінің редакцияларында қызмет еткен. қазір қарағанды облысы әкімінің аппаратында бас маман. ақынның жыр топтамалары xx ғасырдың жетпісінші жылдарынан бері республикалық «жалын», «жұлдыз», «қазақ әдебиеті» сияқты әдеби-көркем басылымдарда, облыстық баспасөзде және ұжымдық жинақтарда жарық көріп келеді. 2000 2003 жылдар аралығында астанадан, қарағандыдан алматыдан «ғасыр кешу», «күннің шалқуы», «келешек керемет», «ел үмітін ер ақтар», «құт қойған қарағанды», «рамазан мерген және оның әулеті», «астана уақыты», «назым-насыр» атты кітаптары жарық көрген. 1997 жылы елбасының «елім менің» атты жүрекжарды жырын орыс тілше аударған. сондай-ақ, а.плещеевтің, бірнеше шығармаларын қазақ тіліне, ұ.есдәулеттің бір топ өлеңдерін орыс тіліне аударған. қайнар көз: кітаптар дүрия дүние